Տենդերի մասնակցի հրահանգ

**1 տարի ժամկետով «ԱրմենՏել» ՓԲԸ կարիքների համար մալուխների և նյութերի մատակարարների ընտրության**

**ք. Երևան, 2015**

## 1. Տենդերի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով «ԱրմենՏել» ՓԲԸ կարիքների համար մալուխների և նյութերի (այսուհետ՝ Նյութեր) մատակարարներիի ընտրության տենդերին (այսուհետ՝ Տենդեր):

Գնման առարկա է հանդիսանում Նյութերի և մալուխների մատակարարումը, որոնց մասնագրերը բերված են Հավելված 5-ում՝ կոմերցիոն առաջարկի ձևանմուշ:

Նյութերին ներկայացվող տեխնիկական պահանջները բերված են թիվ 1 հավելվածում:

Մատակարարման պայմանները.

* DAP Երևան (Incoterms 2010) Հայաստանի Հանրապետության ռեզիդենտ չհանդիսացող Մասնակիցների համար,
* DDP Պատվիրատուի պահեստ (Incoterms 2010) Հայաստանի Հանրապետության ռեզիդենտ հանդիսացող Մասնակիցների համար:

Մասնագրի յուրաքանչյուր խմբաքանակի (Խմբաքանակ 1, Խմբաքանակ 3, Խմբաքանակ 4) համար Պատվիրատուն կընտրի մեկ հաղթող և մեկ պահուստային մատակարար: Խմբաքանակ 2 և Խմբաքանակ 5-ի համար Պատվիրատուն կընտրի մեկ հաղթող և մեկ պահուստային մատակարար մասնագրի յուրաքանչյուր տողի համար:

Մեկ Մասնակիցը կարող է Նյութերի մասնագրերի մի քանի խմբաքանակներով կամ տողերով հաղթող ճանաչվել:

Տենդերի հաղթողների հետ կկնքվի շրջանակային պայմանագիր 1 տարի ժամկետով (Հավելված 2՝ ձևանմուշ): Նյութերը տարվա ընթացքում գնվելու են »ռամսյակային կտրվածքով: Նշված քանակները (Հավելված 5՝ կոմերցիոն առաջարկի ձևանմուշ) հանդիսանում են կանխատեսվող, օգտագործվում են միմիայն մասնակիցներին տեղեկացնելու նպատակով և չեն նշանակում Պատվիրատուի պարտավորություն ձեռք բերելու նյութերի հենց նշված քանակները:

## 2. Տենդերի անցկացման կարգը

Տենդերի անցկացման հետ կապված հարցերով Պատվիրատուի կոնտակտային անձը.

* **Ազգանուն Անուն՝** Մայիլյան Մարգարիտ
* **Պաշտոնը՝** Գնումների, պայմանագրերի պատրաստման և մոնիտորինգի առաջատար մասնագետ
* **Հասցե՝** ք. Երևան, Ահարոնյան փող. 2, գրասենյակ 212

**Էլեկտրոնային հասցե՝** MMailyan[@beeline.am](mailto:kkupryashov@beeline.am)

Տենդերն անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Տենդերի մասնակցի հրահանգը (այսուհետ՝ ՏՄՀ) Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ՏՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Գաղտնի տեղեկատվության չհրապարակման մասին համաձայնագիր (ձևը բերված է ՏՄՀ թիվ 3 հավելվածում և փոփոխման ենթակա չէ),
2. Որակավորման պահանջներին համապատասխանության մասին հայտարարագիր (ձևը ներկայացված է ՏՄՀ-ի Հավելված 4-ում և փոփոխման ենթակա չէ),
3. Կոմերցիոն առաջարկ (ձևը ներկայացված է ՏՄՀ-ի Հավելված 5-ում և փոփոխման ենթակա չէ),
4. Շահագրգռվածության բացակայության մասին նամակ (ձևը բերված է ՏՄՀ թիվ 6 հավելվածում և փոփոխման ենթակա չէ),
5. Տենդերի մասնակցության երաշխիք (ձևը ներկայացված է ՏՄՀ-ի Հավելված 7-ում և փոփոխման ենթակա չէ), ներկայացվում է եթե առաջարկի գումարը ավելի քան 100 000 ԱՄՆ դոլար կամ 47 500 000 ՀՀ դրամ է,
6. Տեղեկանք այն մասին, որ Տենդերի Մասնակիցը չի գտնվում անվճարունակության, սնանկության կամ լուծարման գործընթացներում, տրված՝
   * ՀՀ ռեզիդենտ հանդիսացող Մասնակիցների դեպքում՝ Դատական դեպարտամենտի կողմից,
   * Եթե Մասնակիցը չի հանդիսանում Հայաստանի Հանրապետության ռեզիդենտ՝ հենց Մասնակցի կողմից:
7. Էլեկտրոնային փաստաթղթերի փոխանցման ակտը (ձևը ներկայացված է ՏՄՀ-ի Հավելված 8-ում և փոփոխման ենթակա չէ):
8. Մասնակցի հարցաթերթիկ (ձևը ներկայացված է ՏՄՀ-ի Հավելված 9-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՏՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով, DDP (Incoterms 2010) Պատվիրատուի պահեստ մատակարարման պայմաններով:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկը ԱՄՆ դոլարով կամ այլ արտարժույթով DAP (Incoterms 2010) Երևան մատակարարման պայմաններով: Գները պետք է ներառեն պիտակավորման, փոխադրման և ապահովագրության ծախսերը և չպետք է ներառեն մաքսային տուրքերը և հավաքագրումները, ինչպես նաև ԱԱՀ:
* Առաջարկները մատակարարման տարբեր պայմանների հետ համեմատելիս Պատվիրատուն հաշվի կառնի DAP պայմաններով առաջարկվող Նյութերի մաքսազերծման սեփական ծախսերը:
* Տարբեր վճարման պայմաններով տենդերային առաջարկները կբերվեն 180 օր հետվճարային հիմքի պայմանին, ելնելով 11.3% տոկոսադրույքից (բերման բանաձևը՝ առաջարկի գումարը\*11,3%\*օրերի տարբերությունը/365+առաջարկի գումարը):
* Կոմերցիոն առաջարկում Մասնակցի կողմից ներկայացված գները պետք է ներառեն ապրանքի հավաստագրման բոլոր ծախսերը (եթե ապրանքը ենթակա է հավաստագրման):
* Առաքման անհրաժեշտ ժամկետները նշված են Հավելված 5-ում՝ Կոմերցիոն առաջարկի ձևանմուշ:
* Պղնձյա մալուխների մասով պատվերների տեղադրման դեպքում կկիրառվի հետևյալ բանաձևը.

**P1=P0 + (W x (C1 - C0)/1000),** որտեղ:

**P1** – Վերահաշվարկված գինը 1կմ-ի համար ԱՄՆ դոլարով, որը վերահաշվարկից հետո ենթակա չէ հետագա փոփոխությունների:

**P0** – գինը 1 կմ-ի համար ԱՄՆ դոլարով, որը Մասնակցի կողմից առաջարկվում է Կոմերցիոն առաջարկում:

**W** – պղնձի տեսակարար կշիռը, որը նշված է տեխնիկական մասնագրում (կգ/կմ) և կոմերցիոն առաջարկում:

**C1** – А (grade A) (Cash Seller & Settlement) կատեգորիայի որակի օղնձի գինը ԱՄՆ դոլարով տոննայի համար, համաձայն Լոնդոնի մետաղների բորսայի պաշտոնական տվյալների` առաջարկի ներկայացման հաջորդ աշխատանքային օրվա դրությամբ:

**C0** – 7205 ԱՄՆ դոլար 1 տոննա պղնձի համար:

* Մասնակցի հաղթանակի դեպքում կոմերցիոն առաջարկում Մասնակցի կողմից ներկայացված գները կարող են ամրագրվել Տենդերի անցկացման արդյունքների հիման վրա կնքված պայմանագրում և պետք է անփոփոխ մնան պայմանագրի գործողության ընթացքում (1 տարի), նույնիսկ արժութային շուկայում էական տատանումների դեպքում:
* Պատվիրատուն Մասնակցին առաջարկում է վճարման 3 տարբերակ.
  + Նյութերի խմբաքանակի ընդունման-հանձնման ակտն ստորագրելու պահից 60 օրացուցային օրվա հետվճար,
  + Նյութերի խմբաքանակի ընդունման-հանձնման ակտն ստորագրելու պահից 90 օրացուցային օրվա հետվճար,
  + Նյութերի խմբաքանակի ընդունման-հանձնման ակտն ստորագրելու պահից 180 օրացուցային օրվա հետվճար:

Մասնակցի կոմերցիոն առաջարկը պետք է ներառի վերևում առաջարկված վճարման տարբերակներից մեկի կամ մի քանիսի համար գներ:

1, 3, 4 Խմբաքանակների առաջարկները պետք է ներառեն Խմբաքանակի մասնագրի բոլոր տողերը: 2 և 5 Խմբաքանակների առաջարկները կարող են ներառել ինչպես բոլոր, այնպես էլ նշված նյութերի մի մասը:

* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 60 օրացուցային օրից ոչ պակաս:
* Մասնակցի կողմից տրամադրված Տենդերի մասնակցության երաշխիքի գումարը պետք է կազմի ոչ պակաս, քան
  + Առաջարկի գումարի 5%-ը (ԱՄՆ դոլարով կամ ՌԴ ռուբլով կամ Եվրոյով հաշվարկված` Հայաստանի Հանրապետության ոչ ռեզիդենտ մասնակիցների համար ռեզիդենտության երկրի կենտրոնական բանկի ԱՄՆ դոլարի կուրսին համարժեք, բանկային երաշխիքի տրամադրման օրվա փոխարժեքով, կամ ՀՀ դրամով` Հայաստանի Հանրապետության ռեզիդենտ հանդիսացող մասնակիցների համար), բայց ոչ ավել քան **10 000 ԱՄՆ դոլարը** (ՀՀ ոչ ռեզիդենտ մասնակիցների համար)/**4 750 000 ՀՀ դրամը** (ՀՀ ռեզիդենտ հանդիսացող մասնակիցների համար): Առաջարկի գումարը հաշվարկվում է հիմնվելով կոմերցիոն առաջարկի ձևանմուշում բերված առավելագույն ծավալների վրա: Այն դեպքում, եթե ներկայացվում են մի քանի ետ վճարային տարբերակներ, ապա երաշխիքի գումարը պետք է հաշվարկվի առավելագույն գումարի տարբերակից: Բանկային երաշխիքը ներկայացվում է այն դեպքում, եթե առաջարկի գումարը ավելի քան **100 000ԱՄՆ դոլար** կամ **47 500 000 ՀՀ դրամ է:**
* Տենդերին մասնակցության երաշխիքի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 70 օրացուցային օրից ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՏՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկը էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը NDA.pdf),
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Անշահագրգռվածություն.pdf),
5. Տենդերի մասնակցության երաշխիք - փաստաթղթի սկան արված պատճեն PDF ֆորմատով (ֆայլի անվանումը Երաշխիք.pdf),
6. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը Ակտ.pdf):
7. Մասնակցի հարցաթերթիկ՝ փաստաթղթի սկան արված պատճենը PDF ձևաչափով (ֆայլի անունը Հարցաթերթիկ.pdf):
8. Տեղեկանք այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում՝ փաստաթղթի սկան արված պատճենը PDF ձևաչափով (ֆայլի անունը Տեղեկանք.pdf):

* Փաստաթղթերի սկան արված պատճեններին ներկայացվող պահանջներ.
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ (բացառությամբ Տենդերի մասնակցության երաշխիքի և Տեղեկանքի այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում) պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf,
2. Կոմերցիոն առաջարկ.xls,
3. Համապատասխանության մասին հայտարարագիր.pdf,
4. NDA.pdf
5. Անշահագրգռվածություն.pdf,
6. Երաշխիք.pdf,
7. Հարցաթերթիկ.pdf;
8. Տեղեկանք.pdf,

Գաղտնաբառով պաշտպանված RAR ձևաչափ մեկ արխիվում (ֆայլի անունը «*Մասնակցի անունը 004\_15*»: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

* ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՅՈՒՐԱՔԱՆՉՅՈՒՐ ՖԱՅԼ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԻՆՔԸ՝ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ՏՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_MM@beeline.am](mailto:Tender_armentel_MM@beeline.am) հասցեին **16.03.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին «Մասնակցի անվանումը-Տենդեր 004\_15 մալուխներ և նյութեր» : Թույլատրվում է ուղարկել բազմահատոր արխիվի հատորներն առաձին նամակներով:
* ՏՄՀ թիվ 8 Հավելվածի պահանջներին համապատասխան պատրաստված Էլեկտրոնային տեղեկատվության հանձնման ակտը (Ակտ.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու) **16.03.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:*«Մասնակցի անվանումը – Տենդեր 004\_15* մալուխներ և նյութեր»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՏՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասակիցների և Պատվիրատուի միջև ողջ հաղորդակցությունն իրականացվում է ՏՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ՏՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **12.03.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **13.03.2015թ. ժամը 18:00 (տեղական ժամանակով):**
* **16.03.2015թ. ժամը** **12:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ՏՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՏՄՀ 2 բաժնում նշված կոնտակտային անձից պարզաբանում խնդրել:
* Մինչև տենդերային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [Tender\_armentel\_MM@beeline.am](mailto:Tender_armentel_MM@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «*Մասնակցի անվանումը – տենդեր*  004\_15 մալուխներ և նյութեր»:
* Մինչև տենդերային առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ՏՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցից ստացված առաջարկներից վերջինը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Ստացված առաջարկները երկրորդ փուլում կգնահատվեն ըստ հետևյալ որակավորման պահանջներին (այսուհետ՝ ՈՊ) համապատասխանության.

1. Առաջարկը պետք է համապատասխանի ՏՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել ՏՄՀ թիվ 2 Հավելվածի ձևով առանց որևէ փոփոխության:
3. Մասնակցի կողմից առաջարկված Նյութերը լիովին համապատասխանում են Տեխնիկական պահանջներին (Որակավորման պահանջներին համապատասխանության մասին հայտարարագրի հավելված):
4. Առաքման ժամկետները չպետք է գերազանցեն Հավելած 5՝ Կոմերցիոն առաջարկի ձևանմուշում նշված ժամկետները:
5. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
6. Մասնակիցը չունի ժամկետանց պարտքեր երրորդ անձանց նկատմամբ համաձայն վարկային բյուրոյի գրանցամատյանի տեղեկատվության:
7. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
8. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Տենդերի հաջորդ փուլերին այն Մասնակցին, որի առաջարկը չի համապատասխանում ՏՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Տենդերի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Տենդերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը որակավորման պահանջներին՝ թվարկված ՏՄՀ 2.2 բաժնում:
* Փուլը կանցկացվի էլեկտրոնային աճուրդի ձևաչափով:
* 1, 3, 4 Խմբաքանակների համար կանցկացվեն առանձին աճուրդներ: Աճուրդի դրույքաչափը կլինի Խմբաքանակի ողջ գումարը:
* 2 և 5 Խմբաքանակներով աճուրդը կանցկացվի նյութերի մասնագրի յուրաքանչյուր տողի համար: Աճուրդի դրույքաչափը կլինի նյութի միավոր արժեքը:
* Աճուրդ մուտք գործելու համար Պատվիրատուն իրավունք է վերապահում 2 և 5 Խմբաքանակների յուրաքանչյուր նյութի, ինչպես նաև 1, 3, 4 Խնբաքանակներից յուրաքանչյուրի համար սահմանելու սահմանային արժեք:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Մասնակիցը պետք է հաստատի աճուրդի իր վերջնական դրույքաչափը՝ ուղարկելով Պատվիրատուին բարելավված կոմերցիոն առաջարկի սկան արված պատճենը:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* 1, 3, 4 Խմբաքանակներից յուրաքանչյուրի համար Պատվիրատուն դասակարգում է 3-րդ փուլի արդյունքներով ստացված բարելավված առաջարկներն ըստ «Խմբաքանակի նվազագույն գին» չափանիշի:
* 2 և 5 Խմբաքանակներից նյութերի մասնագրի յուրաքանչյուր տողի համար Պատվիրատուն դասակարգում է 3-րդ փուլի արդյունքներով ստացված բարելավված առաջարկներն ըստ «Նյութի միավորի նվազագույն գին» չափանիշի:
* 1, 3, 4 Խմբաքանակի/ների հաղթող կճանաչվի Մասնակիցը որի բարելավված առաջարկին Պատվիրատուն շնորհի Դաս 1:
* 2 և 5 Խմբաքանակի/ների տողի հաղթող կճանաչվի Մասնակիցը որի բարելավված առաջարկին Պատվիրատուն շնորհի Դաս 1:
* Տենդերի հաղթողի/ների հետ կարող է/են կնքվել շրջանակային պայմանագիր/րեր ՏՄՀ թիվ 2 հավելվածում բերված ձևով:
* 1, 3, 4 Խմբաքանակի/ների մասով պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* 2 և 5 Խմբաքանակի/ների Մասնագրի տողով պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* Պահուստային մատակարարը կարող է ներգրավվել Տենդերի առարկային առնչվող Նյութերի մատակարարմանը հաղթողի որակազրկման դեպքում:
* Կարճ ցուցակում ընդգրկված բոլոր մասնակիցներն էլեկտրոնային փոստի միջոցով կտեղեկացվեն Տենդերին իրենց մասնակցության արդյունքների մասին Տենդերի այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Տենդերի այլ ձևական պահանջները:
* Պատվիրատուն կարող է Տենդերը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին կամ միայն մեկ առաջարկ է համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը. *Մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Տենդերային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը, բացառությամբ կողմնակի կազմակերպությունների կողմից տրված փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:
* Տենդերի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:

**6. Հավելվածներ**

1. Հավելված 1. Տեխնիկական պահանջներ



1. Հավելված 2. Շրջանակային պայմանագրի ձևանմուշ



1. Հավելված 3. Գաղտնի տեղեկատվության չհրապարակման մասին համաձայնագրի ձևանմուշ (NDA)



1. Հավելված 4. Որակավորման պահանջներին համապատասխանության մասին հայտարարագրի ձևանմուշ



1. Հավելված 5. Կոմերցիոն առաջարկի ձևանմուշ



1. Հավելված 6. Շահագրգռվածության բացակայության մասին նամակի ձևանմուշ



1. Հավելված 7. Բանկային երաշխիքի տեքստի նմուշ



1. Հավելված 8. Էլեկտրոնային տեղեկատվության հանձնման ակտի ձևանմուշ



1. Հավելված 9. Մասնակցի հարցաթերթիկի ձևանմուշ

